**NÁRODNÁ RADA SLOVENSKEJ REPUBLIKY**

**VI. volebné obdobie**

Číslo: CRD - 1327/2012

**133a**

**Informácia**

výborov Národnej rady Slovenskej republiky o prerokovaní návrhu poslancov Národnej rady Slovenskej republiky Andreja HRNČIARA, Lászlóa SOLYMOSA a Bélu BUGÁRA na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 133)** **– druhé čítanie**

Národná rada Slovenskej republiky uznesením č. **216** z 21. septembra 2012 pridelila návrh poslancov Národnej rady Slovenskej republiky Andreja HRNČIARA, Lászlóa SOLYMOSA a Bélu BUGÁRA na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 133) – druhé čítanie** na prerokovanie týmto výborom:

 Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre zdravotníctvo

Výboru Národnej rady Slovenskej republiky pre verejnú správu a regionálny rozvoj a

 Výboru Národnej rady Slovenskej republiky pre obranu a bezpečnosť ako gestorskému

 Výbory prerokovali predmetný návrh zákona v stanovenej lehote.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

**Výbor Národnej rady Slovenskej republiky pre obranu a bezpečnosť** **neprijal platné uznesenie**, keďže navrhnuté uznesenie nezískalo potrebný súhlas požadovanej väčšiny poslancov podľa § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov (za návrh hlasovali 5 poslanci, proti hlasovali 5 poslanci, hlasovania sa zdržali 2 poslanci). Z celkového počtu členov výboru 13, bolo prítomných 12 poslancov.

 **Výbor Národnej rady Slovenskej republiky pre verejnú správu a regionálny rozvoj** **neprijal platné uznesenie,** nakoľko návrh uznesenia nezískal podporu potrebnej väčšiny členov výboru podľa § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov (za návrh hlasovali 5 poslanci, proti nehlasoval nikto, hlasovania sa zdržali 5 poslanci). Z celkového počtu 12 poslancov, bolo prítomných 10 poslancov.

**Výbor Národnej rady Slovenskej republiky pre zdravotníctvo** **neprijal platné uznesenie,** nakoľko návrh uznesenia nezískal podporu potrebnej väčšiny členov výboru podľa § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov (za návrh hlasovali 3 poslanci, proti nehlasoval nikto, hlasovania sa zdržali 6 poslanci). Z celkového počtu 13 poslancov, bolo prítomných 9 poslancov.

 Ostatné výbory, ktoré rokovali o uvedenom návrhu zákona, súhlasili s návrhom zákona a odporučili Národnej rade Slovenskej republiky návrh zákona schváliť s týmito pripomienkami:

**K názvu zákona**

 V názve zákona sa slová „a ktorým sa menia a dopĺňajú niektoré zákony“ nahrádzajú slovami „a ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov“.

Ide o zosúladenie názvu zákona s jednotnou legislatívnou technikou tvorby zákonov.

 Ústavnoprávny výbor Národnej rady Slovenskej republiky

**K čl. I  2. bod**

 V úvodnej vete 2. bodu sa slová „§ 137 ods. 1“ nahrádzajú slovami „§ 137 ods. 2“.

Ide o odstránenie zjavnej chyby. Súvisiaca právna úprava je obsiahnutá v odseku 2 § 137 a nie v odseku 1.

 Ústavnoprávny výbor Národnej rady Slovenskej republiky

**K čl. III**

 Slová „1. októbra 2012“ sa nahrádzajú slovami „1. decembra 2012“.

Nový deň účinnosti sa navrhuje ustanoviť v nadväznosti na predpokladaný termín schválenia zákona a jeho vyhlásenie v Zbierke zákonov.

 Ústavnoprávny výbor Národnej rady Slovenskej republiky

**IV.**

Gestorský výbor na základe stanovísk výborov k návrhu poslancov Národnej rady Slovenskej republiky Andreja HRNČIARA, Lászlóa SOLYMOSA a Bélu BUGÁRA na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 133)** vyjadrených v ich uzneseniach uvedených pod bodom **III.** tejto informácie, rokoval 15. októbra 2012 o spoločnej správe na svojej 9. schôdzi. Spoločnú správu **neschválil**, nakoľko výbor neprijal platné uznesenie, keďže navrhnuté uznesenie nezískalo potrebný súhlas požadovanej väčšiny poslancov podľa § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. (Za návrh hlasoval 1 poslanec, proti hlasovali 7 poslanci, hlasovania sa zdržali 2 poslanci.) Z celkového počtu členov výboru 13, bolo prítomných 10 poslancov.

Výbor Národnej rady Slovenskej republiky pre obranu a bezpečnosť určil spoločného spravodajcu poslanca **Augustína HAMBÁLKA** informovať Národnú radu Slovenskej republiky o priebehu a výsledkoch rokovaní výborov poľa § 80 ods. 2 zákona Národnej rady Slovenskej republiky č. 350/1996 Z. Z. o rokovacom poriadku Národnej rady Slovenskej republiky v znení neskorších predpisov.

V Bratislave 15. októbra 2012

**Jaroslav BAŠKA v. r.**

predseda výboru